O B E C  TREBEJOV
______________________________________________________________

Všeobecne  záväzné   nariadenie

č. 1/2014
o predaji výrobkov a poskytovaní služieb na trhových 
miestach  na území obce TREBEJOV

Návrh VZN: -  vyvesený na úradnej tabuli obce  dňa :   7.8.2014 
                               
Doručené pripomienky (počet) : 0

VZN schválené Obecným zastupiteľstvom v        TREBEJOVE 

dňa 12.9.2014  pod č. :  39/6/2014

VZN  vyvesené na úradnej tabuli obce TREBEJOV, dňa : 16.9.2014

VZN nadobúda účinnosť dňom  1.10.2014

úradná pečiarka
s erbom obce

  

      za obec : 

Obecné zastupiteľstvo obce Trebejov  na základe ust. § 3  zákona č. 101/2014 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní  ( živnostenský zákon )v        znení neskorších  predpisov v        znení neskorších právnych  predpisov (ďalej len „zákon o trhových miestach“) a v nadväznosti na ust. § 22 ods. 1 písm. a) zákona č. 250/2007 Z.z. o ochrane spotrebieľov a ust. § 4 ods. 3 písm. i)  § 6 ods. 1 zákona č. 369/1990 Zb. o obecnom zriadení v        znení neskorších právnych predpisov  v y d á v a   toto

VŠEOBECNE  ZÁVÄZNÉ  NARIADENIE

č. 1/2014

o predaji výrobkov a poskytovaní služieb na trhových 
miestach  na území obce  TREBEJOV

§ 1
Úvodné ustanovenia
1.	Toto všeobecne závňzné nariadenie (ďalej len nariadenie) upravuje podmienky predaja tovaru a poskytovania služieb na trhových miestach, a to trhoviskách, tržniciach, stánkoch s trvalým stanovišťom, verejných priestranstvách určených  na príležitostný trh alebo  ambulantný predaj v obci.
2.	Predmetom úpravy je stanoviť trhové miesta v obci, podmienky predaja výrobkov a poskytovania služieb, podmienky konania príležitostných trhov, trhové dni a prevádzkový čas na trhoviskách.

§2
Základné pojmy

1.	Pre účely tohto nariadenia sa rozumie:

a)	trhovým miestom trhovisko, tržnica, stánok s trvalým stanovišťom, verejné priestranstvo určené na príležitostný trh alebo na ambulantný predaj . 
b)	trhoviskom nekryté alebo čiastočne kryté priestranstvo trvale vyhradené na sústredený predaj výrobkov a poskytovanie služieb,
c)	tržnicou kryté zariadenie trvale účelovo určené na predaj výrobkov a poskytovanie služieb v prevádzkarniach  a na prenosných predajných zariadeniach,
d)	príležitostným trhom predaj výrobkov a poskytovanie služieb na priestranstve dočasne určenom na takýto predaj, najmä jarmoky, sezónne a výročné trhy a predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou,
e)	ambulantným  predajom  predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni a sezónny predaj na verejnom priestranstve pred prevádzkarňou; za stánok s dočasným stanovišťom a za prenosné predajné zariadenie sa nepovažuje predajné zariadenie, na ktorého zriadenie sa vyžaduje stavebné povolenie podľa osobitného predpisu
f)	stánok s trvaným stanovišťom je stánok s celoročnou prevádzkou alebo so sezónnou prevádzkou, ktorý je stavbou umiestnenou na verejnom priestranstve a je vlastnený predávajúcim alebo prenajatý predávajúcemu
g)	trhovým  miestom aj iné ako verejné priestranstvo alebo  nebytový  priestor,  ktorý  nie je prevádzkarňou, v ktorom sa uskutočňuje    ambulantný predaj alebo príležotostný trh. To neplatí ak ide o predaj vystavovateľom na veľtrhu alebo na výstave alebo ak ide o predajnú akciu.

  1.    V  obci Trebejov je dovolený iba ambulantný predaj.

§ 3
Druh predávaných výrobkov a        poskytovaných služieb

1.   Zákaz predaja výrobkov na verejných miestach určuje  § 6 zákona č. 178/1998 Z. z., na základe ktorého  sa zakazuje predávať 
       a) zbrane a strelivo, 
       b) výbušniny a pyrotechnické výrobky, 
       c) tlač a iné veci, ktoré ohrozujú mravnosť, 
       d) tabak a tabakové výrobky a výrobky, ktoré sú určené na fajčenie a neobsahujú tabák
     e) liehoviny, destiláty a spotrebiteľsky balené alkoholické nápoje, zákaz sa nevzťahuje na predaj liehovín a destilátov na príležitostných trhoch,
       f) jedy, omamné a psychotropné látky,
       g) lieky, 
       h) automobily, motocykle, ich súčiastky a príslušenstvo, 
i)	chránené druhy živočíchov, exempláre živočíchov, nebezpečné
       živočichy a invázne druhy živočíchov
j) živé zvieratá,:zákaz sa nevzťahuje na predaj sladkovodných trhových rýb a na predaj domácej vodnej hydiny, domácej hrabavej hydiny, domácich králikov, psov, mačiek a drobných hlodavcov  a na propagačné predajné podujatia organizované zväzmi a združeniami chovateľov zvierat na základe súhlasného stanoviska príslušného orgánu veterinárnej správy. 
        k) chránené rastliny, exempláre rastlín a invázne druhy rastlín,
 l)	 huby, okrem čerstvých húb a spotrebiteľsky balených húb, ktoré boli spracované
      v prevádzkárni, ktorá spĺňa požiadavky podľa osobitných predpisov, 

2.   Na verejnom mieste v obci možno poskytovať tieto služby: 
      a) brúsenie nožov, nožníc a nástrojov, 
      b) oprava dáždnikov, 
      c) oprava a čistenie obuvi, 
 d)	výroba kľúčov,
      e) brašnárske služby,
      f) pohostinské a reštauračné služby, rýchle občerstvenie a stravovanie

§ 4
Ambulantný predaj

1)	V obci je povolené ambulantne predávať len na verejnom priestranstve určenom na ambulantný predaj  a   to  : verejné priestranstvo pred obecným úradom.

2)	Okruh  výrobkov, ktoré je možné ambulantne predávať  určuje  § 9 zákona č. 178/1998 Z. z., na základe ktorého  sa  ambulantne môžu  predávať :
a)	knihy, periodická tlač, originály alebo rozmnoženiny audiovizuálnych diel alebo iných   diel 
b)	drobné umelecké predmety a drobné remeselné výrobky, 
c)	jedlá a nápoje určené na priamu konzumáciu na mieste
d)	 balená zmrzlina, 
e)	 ovocie a zelenina, 
f)	kvetiny,  ovocné stromčeky a kríky
g)	čerstvé a údené mäso a výrobky z mäsa
h)	mlieko a mliečne výrobky
i)	chlieb, pečivo, cukrovinky a trvanlivé pečivo
j)	žreby okamžitých lotérií a žrebových vecných lotérií

3)	Ambulantný predaj pri cestách a diaľniciach mimo obce je zakázaný v        ust. § 9 ods. 2 zákona č. 178/1998 Z. z. .
4)	Predaj  výrobkov  a  poskytovanie  služieb  na trhovom mieste v        obci s        ambulantným predajom musí vyhovovať technickým, hygienickým a prevádzkovým podmienkam stanoveným v  osobitných právnych predpisov (najmä v zákone č. 250/2007 Z. z. o ochrane spotrebiteľa, v zákone č. 152/1995 Z. z. o potravinách v        znení neskorších predpisov, v zákone č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov, v  zákone č. 455/1991 Zb. o živnostenskom podnikaní (živnostenský zákon) v        znení neskorších predpisov.
5)	Živú hydinu môžu predávať len fyzické a právnické osoby, ktoré sa preukážu súhlasným stanoviskom Regionálnej a veterinárnej a potravinovej správy na predaj hydiny. Regionálna veterinárna a potravinová správa vydá súhlas na predaj živej hydiny len tým žiadateľom, ktorí majú svoj chov pod veterinárnym dozorom a splnia požiadavky na prepravu hydiny.

§5
Podmienky predaja

Na trhových miestach sa v obci Trebejov pri dodržaní nižšie uvedených podmienok môžu predávať :
1. malé množstvá prvotných prokuktov rastlinného pôvodu (množstvo, ktoré ročne prvovýrobca priamo predá konečnému spotrebiteľovi) :
a) zrno obilnín do 200 kg,
b) zrno pohánky, ciroku, prosa a kultúrnych druhov láskavca do 100 kg,
c) suché strukoviny do 100 kg,
d) olejniny do 100 kg,
e) konzumné zemiaky do 2 000 kg,
f) hlúbovú zeleninu do 500 kg, ak ide o kapustu do 2 000 kg,
g) plodovú zeleninu do 200 kg,
h) koreňovú zeleninu do 50 kg,
i) cibuľovú zeleninu do 100 kg,
j) strukovú zeleninu do 50 kg,
k) listovú zeleninu do 20 kg,
l) jadrové ovocie do 1 000 kg,
m) kôstkové ovocie do 500 kg,
n) bobuľové ovocie do 100 kg,
o) škrupinové ovocie do 100 kg,
p) byliny do 10 kg,
q) pestované huby do 20 kg.
Ak prvovýrobca priamo predáva konečnému spotrebiteľovi malé množstvá ovocia alebo zeleniny, je povinný zabezpečiť, aby zelenina alebo ovocie bolo :
a) celé,
b) zdravé, nemožno predávať alebo podávať ovocie alebo zeleninu napadnuté hnilobou alebo inak poškodené tak, že nie je vhodné na ľudskú spotrebu,
c) čisté bez viditeľných cudzích látok,
d) bez škodcov,
e) bez poškodenia spôsobeného škodcami, ktoré napadajú dužinu,
f) bez nadmernej povrchoveh vlhkosti,
g) bez cudzieho pachu a chuti.

2. potraviny rastlinného pôvodu (pekárske výrobky, cestoviny, jedlé rastlinné tuky a oleje, olejniny, orechy, strukoviny, cukry, kakao, čokoláda, spracované ovocie a spracovaná zelenina, droždie, jedlé soli, pochutiny, nápoje, dehydrované pokrmy, polievkové prípravky, ochucovadlá, termosterilizované pokrmy, tabakové výrobky, lieh a liehoviny, ovocné šťavy, ovocné džemy a rôsoly, kávové extrakty …) je možné predávať len z motorových vozidiel, ktoré sú schválené úradom verejného zdravotníctva. Motorové vozidlá misia byť na takúto činnosť technicky a hygienicky prispôsobené tak, aby nebola narušená kvalita a bezpečnosť potravín.

3. malé množstvá prvotných produktov živočíšneho pôvodu :
a) netriedené vajcia v množstve najviac 60 ks jednému konečnému spotrebiteľovi počas jedného týždňa. Ak ide o prvovýrobcu, ktorý chová 50 a viac nosníc, vajcia misia byť označené kódom prvovýrobcu, ktorý prideľuje Štátna veterinárna a potravinová správa SR. Ak ide o prvovýrobcu, ktorý chová menej jako 50 nosníc, stačí vajcia v mieste predaja konečnému spotrebiteľovi na trhovom mieste označiť štítkom alebo výveskou s uvedením dobře viditeľnej a ľahko čitateľnej informácie o tom, že ide o netriedené vajcia priamo z prvovýroby a o mene a priezvisku prvovýrobcu. V mieste predaja vajec prvovýrobca  označí voľne uložené vajcia aj informáciou o dátume alebo období znášky vajec a o dátume ich minimálnej trvanlivosti jako aj o spôsobe skladovania formou odporúčania spotrebiteľovi držať a uchovávať vajcia po nákupe v chlade. Vajcia nemožno vopred baliť do spotrebiteľských obalov a konečnému spotrebiteľovi sa musia ponúkať na predaj voľne uložené. Predávajúci môže v prítomnosti kupujúceho konečného spotrebiteľa a na jeho žiadosť vlažiť vajcia do ním prineeseného obalu alebo do iného suchého, čistého a nepoužitého obalu. Vajcia sa nesmú před predajom konečnému spotrebiteľovi chladiť.
b) med, ktorý nesmie byť vystavený pôsobeniu priameho slnečného žiarenia. Med musí byť okrem údajov ustanovených v osobitnom predpise, ktorým je Vyhláška Ministerstva pôdohospodárstva a rozvoja SR č. 127/2012 z 29.marca 2012 o označovaní potravín označený aj údajmi o mene a priezvisku prvovýrobcu, ak ide o fyzickú osobu alebo o obchodnom mene, ak ide o prvovýrobcu, ktorý je fyzickou osobou – podnikateľom, alebo o obchodnom mene prevádzkovateľa potravinárskeho podniku, ak ide o prvovýrobcu, ktorý je právnickou osobou, adrese zaregistrovanej prevádzkarne alebo držiteľovi včelstiev, pôvode medu (kvetový alebo nektárový, medovicový), dátume balenia.
Netriedené vajcia a med musia pochádzať z vlastnej produkcie, chovu, farmy alebo činnosti prvovýrobcu, ktorý je na vykonávanie týchto činností osobitne zaregistrovaný na územne príslušnej regionálnej veterinárnej a potravinovej správe.

4. potraviny živočíšneho pôvodu (produkty rybolovu a výrobky z nich, mäsové výrobky, mlieko a výrobky z mlieka, triedené vajcia) sa môžu predávať v predajných stánkoch alebo z pojazdných predajných vozidiel (schváleným úradom verejného zdravotníctva), ktoré sú pre tento účel spôsobilé a budú umiestnené na vyčlenenom trhovom mieste trhoviska. Predávať mäso na trhoch, trhoviskách av tržniciach zo stolov, stojanoch alebo z motorových vozidiel je zakázané, to sa nevzťahuje na predaj baleného mäsa v pojazdných predajniach, ktoré splňajú podmienky podľa osobitného predpisu a sú schválené úradom verejného zdravotníctva.
Predávať sladkovodné ryby, domácu vodnú a hrabavú hydinu, domáce králiky, psy, mačky a drobné hlodavce je možné na základe súhlasného stanoviska RVPS Košice – okolie. RVPS Košice – okolie vydá súhlasné stanovisko v zmysle § 8 ods. 3 písm. af) zákona NR SR č. 39/2007 Z.z. O veterinárnej starostlivosti v zn ení neskorších predpisov, ak budú splnené minimálne požiadavky týkajúce sa zdravia a dobrých životných podmienok zvierat.
Zriaďovateľ trhového miesta musí najmenej počas 1 roka viesť evidenciu o predajcoch živých zvierat, druhoch a počtoch predávaných zvierat.
Predajca je v zmysle § 37 zákona č. 39/2007 Z.z. Povinný ohlásiť činnosť na mieste príslušnej RVPS .

§ 6
      Cena výrobkov a        služieb

1)	Predávajúci predávajú výrobky za voľne dohodnuté ceny. Uvedené platí aj pre poskytovateľov služieb.     

2)	Predávajúci (poskytovateľ) je povinný informovať kupujúceho (spotrebiteľa) o cene predávaných výrobkov (poskytovaných služieb) platnej v        okamihu ponuky.

3)	Predávajúci a poskytovateľ služby je povinný zreteľne označiť výrobky cenou predajnou a        jednotkovou cenou. Jednotková cena nemusí byť vyznačená ak je zhodná s        predajnou cenou.

§ 7
Predajný a prevádzkový čas
     1)    Predajný a prevádzkový čas na trhovom mieste s ambulantným predajom sa určuje   nasledovne: pondelok až piatok od 8,00 do 15,00 hod.

§ 8
Povinnosti predávajúcich

     1)    Predávajúci a poskytovateľ služby na trhovom mieste – na verejnom priestranstve-  je povinný 
a.)	označiť svoje predajné zariadenie podľa osobitných predpisov (§ 15 zákona  č.250/2007 Z. z. a § 30 zákona č. 455/1991 Zb.),
b.)	používať  elektronickú  registračnú pokladnicu podľa osobitných predpisov,  podľa zákona  č. 289/2008 Z. z. o používaní elektronickej registračnej pokladnice a o zmene a doplnení zákona č. 563/2009 Z.z. o správe daní (daňový poriadok) a o zmene a doplnení niektorých zákonov,
c.)	udržiavať  miesto  predaja  výrobkov  a poskytovania služieb v čistote, po skončení predaja zanechať predajné miesto čisté a upratané, 
d.)	vykonávať pri predaji váženého tovaru váženie spôsobom umožňujúcim spotrebiteľovi kontrolu správnosti váženia,
e.)	pri predaji potravinárskych výrobkov, zaregistrovať sa v zmysle § 6 ods.1 zákona č. 152/1995 Z.z.o potravinách v znení neskorších predpisov na príslušnej Regionálnej veterinárnej a potravinovej správe Košice.

   2)    Predávajúci a        poskytovateľ služby na trhovom mieste- na verejnom priestranstve- je   povinný predložiť správcovi  s        ambulantným predajom : 
a.)	doklad   o  oprávnení  na  podnikanie,  povolenie  na  predaj  výrobkov  a poskytovanie služieb na trhovom mieste a preukaz totožnosti, 
b.)	 povolenie   na   užívanie  predajného  zariadenia , 
c.)	zdravotný  preukaz  a posudok príslušného orgánu na ochranu zdravia, ak to vyžaduje charakter  predávaného tovaru a poskytovaných služieb, 
d.)	pri predaji húb osvedčením o odbornej spôsobilosti, 
e.)	pri  predaji  lesných  plodín  doklad  o  ich nadobudnutí podľa osobitného predpisu,
f.)	doklad  o  nadobudnutí  tovaru;  doklad  sa  nevyžaduje,  ak  ide o predaj vlastných použitých výrobkov medzi občanmi v        primeranom množstve, 

3)	Osoba oprávnená predávať výrobky na trhovom mieste – verejnom priestranstve -  je povinná predložiť orgánom dozoru na ich požiadanie doklad o nadobudnutí predávaného tovaru, ak tie nadobudnú podozrenie, že predávané výrobky pochádzajú z        inej ako vlastnej drobnej pestovateľskej alebo chovateľskej činnosti, alebo doklad o oprávnenom nadobudnutí predávaných lesných plodín.

§ 9
Orgány dozoru a sankcie

1)    Dozor nad dodržiavaním tohoto zákona vykonávajú:
a) Slovenská obchodná inšpekcia
b) obce
c) orgány úradnej kontroly potravín, ak ide o predaj potravín.

2)     Za porušenie ustanovení tohto trhového poriadku je obec  oprávnená na základe ust. §    12, ods. 1 zákona o trhových miestach uložiť pokutu až do výšky 17.000,- € fyzickej osobe – podnikateľovi alebo právnickej osobe, ktorá:
a) zriadila trhové miesto bez povolenia 
b) predáva výrobky a poskytuje služby na trhovom mieste bez povolenia, alebo ktorá predáva na trhovom mieste výrobky, ktorých predaj je zakázaný alebo ktoré nie sú určené obcou na predaj, alebo predáva výrobky, alebo predáva výrobky, ktoré sa môžu predávať len v prevádzkárňach tržníc, v prevádzkárňach thovísk, v stánkoch s trvalým stanovišťom, na príležitostných trhoch, před prevádzkárňou jej prevádzkovateľom a v pojazdných predajniach, mimo takto určených miest
c) porušila zákaz ambulantného predaja při cestách a pri diaľniciach mimo obce.

§ 9
Spoločné a záverečné ustanovenia

•1)	Na tomto všeobecne záväznom nariadení sa uznieslo Obecné zastupiteľstvo obce Trebejov  uznesením č. 39/6/2014   dňa  12.9.2014

•2)	Zmeny a doplnky tohto všeobecne záväzného nariadenia schvaľuje Obecné zastupiteľstvo obce Trebejov.

•3)	Toto nariadenie nadobúda účinnosť dňom  1.10.2014

 

                                                                                                 ....................................
                                                                                     starosta obce